**IISAKU GÜMNAASIUMI ÕPILASTE TUNNUSTAMISE KORD**

**1.ÜLDSÄTTED**   
Iisaku Gümnaasiumi õpilaste tunnustamise korra aluseks on Põhikooli- ja gümnaasiumiseadus § 57, Haridus- ja teadusministri 09.08.2010 määrus nr 37 „Õpilase tunnustamise tingimused ja kord“ ning koolis kokkulepitud põhimõtted.

**2. ÕPILASI TUNNUSTATAKSE:**

* väga heade ja heade õpitulemuste eest;
* hea esinemise eest aineolümpiaadidel ja spordivõistlustel;
* aktiivsuse eest tunnivälises koolielus (sh kooli ja klassijuhataja abistamise, kooliüritustest aktiivse osavõtu eest jne);
* aruka ja kaaslastest hooliva käitumise eest hädaolukorras**.**

Kõik saavutused märgitakse ära kooli kodulehel, kohalikus lehes.

**3. ÕPILASTE TUNNUSTAMINE EDUKA ÕPPIMISE JA KÄITUMISE EEST**

**3.1 Õpilaste tunnustamine õppetundides**

Õpetaja saab õpilast tunnustada:

* suulise kiitusega,
* kiitusega õpilaspäevikusse,
* kiitusega e-kooli.
  1. **Õpilaste tunnustamine direktori käskkirjadega**

Iga poolaasta lõpus avaldab kooli direktor käskkirjaga kiitust kõigile kooli õpilastele,

* + 1. kellel on kõikides õppeainetes hinne vähemalt “hea” ja käitumine ja hoolsus “hea” või “väga hea”;
    2. hea esinemise eest aineolümpiaadidel ja spordivõistlustel;
    3. aktiivsuse eest tunnivälises koolielus;
    4. muude silmapaistvate tegevuste eest;

Esildise kiituse avaldamiseks teeb klassijuhataja, aineõpetaja või huvijuht.

**4. ÕPPEPERIOODI LÕPUL TUNNUSTATAKSE** **KIITUS- VÕI TÄNUKIRJAGA** (kooli juhtkonna ettepanekul lisaks tänukirjale ka nt raamatu, Iisaku Gümnaasiumi meene jms):

**4.1 Õpilaste tunnustamine kiitus- või tänukirjaga**

4.1.1 Kiituskirjaga “Väga hea õppimise eest” tunnustatakse 1.-8. klassi lõpetajat, kelle aastahinded on “väga hea”, käitumine „eeskujulik“ või „hea“.

* + 1. Ettepaneku õpilase tunnustamiseks teeb klassijuhataja.

Otsuse õpilase kiituskirjaga “Väga hea õppimise eest” tunnustamise kohta teeb õppenõukogu.

**4.2 Ainekiituskirjaga “Väga heade tulemuste eest üksikus õppeaines” tunnustamine**

4.2.1 Kooli õppenõukogu otsusel tunnustatakse ainekiituskirjaga «Väga heade tulemuste eest» 12. klassi õpilast, kelle kursusehinded õppeaine(te)s on 10., 11. ja 12. klassis „väga head”. Ülejäänud õppeainetes on edasijõudmine vähemalt rahuldav.

4.2.2 Ainekiituskirjaga “Väga heade tulemuste eest üksikus õppeaines” võib tunnustada ka ühes või mitmes õppeaines eriti silma paistnud 1.-12. klassi õpilast.

Ettepaneku õpilase tunnustamiseks teeb aineõpetaja.

Otsuse õpilase ainekiituskirjaga “Väga heade tulemuste eest üksikus õppeaines” tunnustamise kohta teeb õppenõukogu.

* 1. **Õpilaste tunnustamine muudel juhtudel tänukirjaga:**
     1. kes võtsid osa maakondlikest või vabariiklikel olümpiaadidest, ainevõistlustest vms;
     2. kes saavutasid häid tulemusi maakondlikel või vabariiklikel olümpiaadidel, ainevõistlustel vms;
     3. aineõpetajate ja/või klassijuhataja poolt väljapakutud õpilasi silmapaistvate saavutuste eest;
     4. kes võtavad aktiivselt osa tunnivälisest koolielust (sh klassijuhataja/õpetaja abistamise, kooliüritustest aktiivse osavõtu eest jne);
     5. kes käituvad hädaolukorras arukalt ja kaaslastest hoolivalt;
     6. kes esinesid hästi maakondlikel või vabariiklikel spordivõistlustel.

**5. PÕHIKOOLI- JA GÜMNAASIUMILÕPETAJATE TUNNUSTAMINE**

**5.1. Kuld- ja hõbemedaliga tunnustamine**

5.1.1 Kuldmedaliga tunnustatakse gümnaasiumilõpetajat, kelle kõigi gümnaasiumi lõputunnistusele kantavate õppeainete kooliastmehinne on "väga hea".

5.1.2Hõbemedaliga tunnustatakse gümnaasiumilõpetajat, kelle kõigi gümnaasiumi lõputunnistusele kantavate õppeainete kooliastmehinne on “väga hea” ning kuni kahes õppeaines “hea”.

Otsuse õpilase kuld- või hõbemedaliga tunnustamise kohta teeb kooli õppenõukogu.

**5.2 Kiitusega põhikooli lõputunnistusel tunnustamine**

5.2.1. Kiitusega põhikooli lõputunnistusel tunnustatakse põhikoolilõpetajat, kelle kõigi lõputunnistusele kantavate õppeainete aastahinne ja lõpueksamihinne on “väga hea”.

Otsuse põhikoolilõpetaja kiitusega põhikooli lõputunnistusel tunnustamise kohta teeb õppenõukogu.

**6. TUNNUSTAMINE DIREKTORI VASTUVÕTULE KUTSUMISEGA KOOS VANEMATEGA**

6.1. Direktori vastuvõtt korraldatakse üks kord aastas veebruari lõpus.

6.2. Väljapaistvaid õpilasi ja nende vanemaid tunnustatakse direktori vastuvõtule kutsumisega.

6.3 Vastuvõtul tunnustatakse õpilast ja vanemaid tänukaardi ja kooli sümboolikaga meenega.

Ettepaneku õpilaste ja nende vanemate direktori vastuvõtule kutsumiseks teeb klassijuhataja, aineõpetaja või huvijuht. Vastuvõtule kutsutute nimekirja koostab õppealajuhataja.

**7. TUNNUSTAMINE VALLAVANEMA VASTUVÕTULE KUTSUMISEGA KOOS VANEMATEGA**

7.1Vallavanema vastuvõtt toimub üks kord aastas juuni alguses. Vastuvõtule kutsutakse õpilased koos vanematega:

7.2kelle õppeedukus on **„**väga hea“ ningkäitumine„eeskujulik“ või „hea“;

7.2 kes on maakondlikel olümpiaadidel, võistlustel ja näitustel saavutanud 1.-3.koha.

7.3 kes on vabariiklikel olümpiaadidel, võistlustel ja näitustel saavutanud 1.-6.koha.

Vastuvõtule kutsutute nimekirja koostab õppealajuhataja.

**8. KOOLI AUTAHVLILE KANDMINE**

8.1 Kooli autahvlile kantakse õpilaste fotod ja nimed klassijuhataja ettepanekul. Kooli autahvlit uuendatakse üks kord aastas (septembris) eelmise õppeaasta tulemuste põhjal.

8.2 1.-6. klassi õpilase, kellel on kõik aastahinded "väga head" (oskusained - kehaline kasvatus, kunsti- ja muusikaõpetus võivad olla "head") ja kelle käitumishinne on "eeskujulik" või „hea“, foto ja nimi kantakse kooli autahvlile.

8.3 7.-12. klassi õpilase, kelle tunnistusel on kuni kolm "head" ja ülejäänud hinded "väga head" (oskusained võivad olla "head") ning kelle käitumishinne on "eeskujulik" või „hea“, foto ja nimi kantakse kooli autahvlile.

Autahvlile kantakse õpilased vastavalt klassijuhatajate poolt esitatud õppetöö aruannetele. Kooli autahvli uuendamist koordineerib sekretär.

**9. KOOLI MÄRK**

9.1 Kooli märgiga tunnustamine otsustatakse Iisaku Gümnaasiumi juhtkonna koosolekul ja kinnitatakse direktori käskkirjaga.

**10. LIPU KANDMINE JA VALVE**

10.1 Lipu kandmine aulasse pidulikel puhkudel otsustatakse Iisaku Gümnaasiumi juhtkonna koosolekul, õpilasomavalitsuse ettepanekul.

**11. MUUD TUNNUSTAMISE VÕIMALUSED**

11.1 Õpilasi võidakse vastavalt võimalustele tunnustada veel:

* diplomiga;
* tänukirjaga;
* kinkekaardiga;
* meenega;
* maiustustega.

**12. MUUDATUSTE TEGEMINE IISAKU GÜMNAASIUMI ÕPILASTE TUNNUSTAMISE KORRAS**

12.1. Õpilaste tunnustamise korra osas tehtud ettepanekud arutatakse vajadusel läbi juhtkonna nõupidamisel.

12.2. Muudatused kinnitab direktor käskkirjaga.